แบบแสดงรายการข้อมูลประจำปี

สิ้นสุดวันที่ 31 ธันวาคม 2553

ของ

บริษัท ไทยคม จำกัด (มหาชน)

Thaicom Public Company Limited

[]

  ----------- -------------------------- --------------------------------------------- ------ --------------------- --------
  สารบัญ                                                                                                             

                                                                                                                    

                                                                                                                    หน้า

              ข้อมูลสรุป (Executive                                                                                    1
              Summary)                                                                                              

  ส่วนที่ 1      บริษัทที่ออกหลักทรัพย์                                                                                       

              1.                         ข้อมูลทั่วไป                                                                   1

              2.                         ปัจจัยความเสี่ยง                                                               2

              3.                         ลักษณะการประกอบธุรกิจ                                                         21

              4.                         การประกอบธุรกิจของแต่ละสายผลิตภัณฑ์                                              31

              5.                         สินทรัพย์ที่ใช้ในการประกอบธุรกิจ                                                   69

              6.                         ข้อพิพาททางกฎหมาย                                                            76

              7.                         โครงสร้างเงินทุน                                                              80

              8.                         การจัดการและการกำกับดูแลกิจการที่ดี                                               88

              9.                         การควบคุมภายใน                                                              119

              10.                        รายการระหว่างกัน                                                             120

              11.                        ฐานะการเงินและผลการดำเนินงาน                                                 130

              12.                        ข้อมูลอื่นที่เกี่ยวข้อง                                                             153

                                                                                                                    

  ส่วนที่ 2      การรับรองความถูกต้องของข้อมูล                                                                              

                                                                                                                    

  เอกสารแนบ   1                          รายละเอียดเกี่ยวกับผู้บริหารและผู้มีอำนาจควบคุมของบริษัท                                

  เอกสารแนบ   2                          รายละเอียดเกี่ยวกับกรรมการของบริษัทย่อย                                           

  เอกสารแนบ   3                          รายงานคณะกรรมการตรวจสอบ                                                    

  เอกสารแนบ   4                          สรุปรายละเอียดสัญญาอนุญาตให้ดำเนินการและสัญญาร่วมทุน                                

                                                                                                                    

                                                                                                                    

                                                                                                                    
  ----------- -------------------------- --------------------------------------------- ------ --------------------- --------

  คำอธิบายคำย่อ

  ------------------- --------------------------------------------------- -------------------------------------------------------------------------------- ---------------------- ---------------------------
                      Analog (อะนาล็อก)                                    สัญญาณไฟฟ้าหรือข้อมูลที่มีลักษณะการเปลี่ยนแปลงอย่างต่อเนื่อง                                                           

                      ADSL                                                ย่อมาจากคำว่า Asymmetric Digital Subscriber Line เป็นเทคโนโลยีที่สามารถ                                       
                                                                          รับส่งข้อมูลความเร็วสูงผ่านทางสายโทรศัพท์ธรรมดา                                                                  
                                                                          จะให้ความเร็วด้านรับข้อมูลสูงกว่าความเร็วในด้านส่งข้อมูล (Asymmetry)                                                 

                      ASIC ( Application Specific Integrated Circuit)     แผงวงจรรวม (IC)                                                                                         
                                                                          ที่ได้รับการออกแบบให้เป็นชุดวงจรที่สามารถทำหน้าที่บางอย่างได้โดยเฉพาะด้วยตัวมันเอง ยกตัวอย่างเช่น                           
                                                                          ASIC ที่สามารถทำงานเป็นอุปกรณ์ถอดรหัส สัญญาณดิจิตอลได้ในตัวเดียว                                                    

                      Asymmetric                                          ลักษณะการส่งสัญญาณที่มีความเร็วของการส่งข้อมูลในขาไปและขากลับไม่เท่ากัน (ไม่สมมาตร)                                    

                      Bandwidth (แบนวิดท์)                                  ช่วงของความถี่ที่สัญญาณไฟฟ้าใช้                                                                                 
                                                                          นอกจากนี้ยังหมายถึงอัตราการส่งข้อมูลเมื่อสื่อสารผ่านสื่อกลางหรืออุปกรณ์เฉพาะ โดยสัญญาณอะนาล็อก                              
                                                                          และสัญญาณดิจิตอลมีแบนวิดท์ ซึ่งสามารถวัดโดยใช้หน่วยเป็นเมกะบิตต่อวินาที                                                 

                      Broadband (บรอดแบนด์)                                วิธีในการส่งและรับข้อมูลได้อย่างไม่ติดขัด และมีความเร็วสูงโดยการใช้ Internet Protocol (IP)                             

                      Broadcast Beam                                      ขนาดความกว้างของสัญญาณจากดาวเทียมที่ฉายลงมาบนพื้นโลก ซึ่งเกิดจากการนำเอาพื้นที่การให้บริการของ                          
                                                                          SPOT Beam จำนวนหนึ่งมารวมกัน โดยขึ้นอยู่กับความต้องการของพื้นที่การให้บริการ                                           
                                                                          แต่จะเน้นการให้บริการในลักษณะการสื่อสารแบบทางเดียว                                                              

                      C and Ku-Bands                                      กลุ่มความถี่ที่ใช้ในด้านโทรคมนาคมผ่านดาวเทียม โดยมีความแตกต่างดังนี้                                                   

                                                                                                                                                           C-band                 Ku-band

  ระยะความถี่                                                                                                                                                6/4 GHz                14.5/12.75 GHz

  พื้นที่ครอบคลุม                                                                                                                                               พื้นที่กว้าง                พื้นที่ไม่กว้าง

  ขนาดของจานดาวเทียม                                                                                                                                        ใหญ่ (ราคาสูง)           เล็ก (ราคาต่ำ)

  การถูกรบกวนโดยฝน                                                                                                                                          ไม่มาก                  มากกว่า C-band

  ความแรง                                                                                                                                                  มาตรฐานปกติ             ความแรงสูง

  สภาพในตลาด                                                                                                                                               ช่องสัญญาณใกล้เต็มแล้ว      ช่องสัญญาณยังเหลือเป็นจำนวนมาก

  ราคาช่องสัญญาณ                                                                                                                                             ราคาต่ำกว่า Ku-band      ราคาสูง
                                                                                                                                                                                  (แนวโน้มจะต่ำลงเท่ากับราคา
                                                                                                                                                                                  C-band)

                      Cable Modem (เคเบิ้ลโมเด็ม)                            โมเด็มที่ทำให้มีการเข้าถึงข้อมูลที่ถูกส่งผ่านเครือข่ายเคเบิลทีวีโดยมีความเร็วถึง 4 เมกะบิตต่อวินาที                               
                                                                          ผู้ใช้บริการต้องใช้สัญญาณร่วมกัน                                                                                 
                                                                          ดังนั้นยิ่งมีผู้ใช้บริการมากขึ้นยิ่งทำให้การสื่อสารทางอินเทอร์เน็ตช้าลงตามลำดับ                                               

                      Compression                                         การบีบอัดสัญญาณเพื่อให้สามารถส่งข้อมูลได้มากขึ้นผ่านช่องสัญญาณที่มีขนาดเท่าเดิม                                             
                      การบีบอัดสัญญาณเพื่อให้สามารถส่งข้อมูลได้มากขึ้นผ่านช่องสัญญาณที่มี                                                                                                           
                      ขนาดเท่าเดิม                                                                                                                                                  

                      Digital                                             สัญญาณไฟฟ้าหรือข้อมูลที่มีลักษณะการเปลี่ยนแปลงอย่างไม่ต่อเนื่อง โดยมีการเก็บข้อมูลเป็นสองสถานะ เช่น                           
                                                                          สถานะบวกหรือลบ หรือ สถานะเปิดหรือปิด เป็นต้น                                                                   

                      Digital Broadcasting                                การแปลงสัญญาณภาพโทรทัศน์เป็นตัวเลขเมื่อทำการส่ง และการแปลงสัญญาณกลับเป็นภาพเมื่อได้รับ                                 

                      Digital Direct-to-Home (DTH)                        ระบบการส่งรายการโทรทัศน์ผ่านดาวเทียมตรงสู่บ้าน                                                                  

                      Digital Subscriber Line (DSL)                       เทคโนโลยีการส่งข้อมูลฝ่านสายโทรศัพท์ธรรมดา อาศัยความเร็วระหว่าง 256 กิโลบิต/วินาที ถึง 24                              
                                                                          เมกะบิตต่อวินาที ทั้งนี้ขึ้นกับเทคโนโลยี DSL สภาพสายโทรศัพท์ และระดับบริการที่ใช้                                          
                                                                          ผู้ใช้บริการชนิดนี้จะต้องอยู่ภายในรัศมี 5 กิโลเมตร จากสำนักงานผู้ให้บริการโทรศัพท์                                          
                                                                          จึงเหมาะสมสำหรับตลาดในเขตเมืองที่มีประชากรหนาแน่น                                                              

                      Downlink                                            การรับสัญญาณจากดาวเทียม                                                                                    

                      Digital Video Broadcast (DVB)                       เทคโนโลยีมาตรฐานในการแพร่กระจายสัญญาณระบบดิจิตอล                                                             

                      Encryption                                          การทำให้ข้อมูลไม่สามารถถูกอ่านได้หากไม่มีความรู้ในการถอดรหัส                                                        

                      Fiber Optics                                        เทคโนโลยีที่ใช้เส้นใยแก้วนำแสงเพื่อส่งข้อมูล ซึ่งมีค่าใช้จ่ายสูงในการติดตั้ง เปราะแตกง่ายกว่า                                  
                                                                          และต่อเข้ากันยากกว่าเส้นโลหะแบบเดิม                                                                           

                      Free-to-Air                                         คำศัพท์ที่ใช้อธิบายรายการออกอากาศทางโทรทัศน์หรือวิทยุซึ่งไม่มีการเข้ารหัสสัญญาณ                                           
                                                                          ดังนั้นเครื่องรับที่เหมาะสมสามารถรับสัญญาณดังกล่าวได้โดยไม่มีค่าใช้จ่ายใดๆ                                                

                      Frequency (ความถี่)                                   อัตราการเปลี่ยนแปลงของเฟสของคลื่นแบบ Sinusoid (หรือ Sine Wave)                                                

                      Gateway                                             มี 2 ความหมาย 1) สำหรับทาง Networking: Gateway                                                            
                                                                          เป็นตัวกลางที่ทำหน้าที่ส่งผ่านข้อมูลระหว่างเน็ตเวิร์กหนึ่งกับเน็ตเวิร์กอื่นๆ 2) สำหรับระบบดาวเทียม (รวมถึง                        
                                                                          IPSTAR) : Gateway คือสถานีแม่ข่ายที่เชื่อมต่อระหว่างระบบดาวเทียมกับเครือข่ายภาคพื้นดิน (เช่น                              
                                                                          internet)                                                                                               

                      Geostationary Earth Orbit (GEO)                     วงโคจรประจำที่สำหรับดาวเทียมเพื่อการสื่อสารเป็นส่วนใหญ่ อยู่สูงจากพื้นโลกประมาณ 35,786 กิโลเมตร                          
                                                                          เส้นทางโคจรอยู่ในแนวเส้นศูนย์สูตร                                                                              
                                                                          ดาวเทียมจะหมุนรอบโลกด้วยความเร็วเชิงมุมเท่ากับโลกหมุนรอบตัวเองทำให้ดูเหมือนลอยนิ่งอยู่เหนือจุดๆ                            
                                                                          หนึ่งบนโลกตลอดเวลา วงโคจรพิเศษนี้เรียกว่า “วงโคจรค้างฟ้า” ด้วยการใช้ดาวเทียมเพียง 3-4                                
                                                                          ดวงก็สามารถครอบคลุมพื้นที่ ได้ทั่วโลก (ยกเว้นบริเวณขั้วโลกเหนือและขั้วโลกใต้)                                            

                      Hertz (Hz)                                          หน่วยวัดความถี่ , จำนวนครั้งที่คลื่นเสียง หรือคลื่นแม่เหล็กสลับใน 1 วินาที 1 GHz = 1,000,000,000                           
                                                                          Hertz 1 MHz = 1,000,000 Hertz                                                                           

                      Inter Broadcast                                     ผู้ให้บริการโทรทัศน์ระหว่างประเทศ                                                                              

                      Integrated Services Digital Network (ISDN)          ระบบเครือข่ายโทรศัพท์ดิจิตอล ที่ถูกออกแบบเพื่อการส่งสัญญาณเสียงและข้อมูลผ่านสายโทรศัพท์พื้นฐาน                               
                                                                          ซึ่งมีคุณภาพและความเร็วสู่งกว่าระบบ PSTN โดยความเร็วอยู่ที่ประมาณ 64-128 kHz                                         

                      IPSTAR-1 Satellite                                  ดาวเทียมไทยคม 4                                                                                          

                      Leased Line                                         วงจรเช่า (วงจรสื่อสารข้อมูล) ซึ่งเชื่อมต่อสองจุดเข้าด้วยกัน                                                           

                      Local Multipoint Distribution Service (LMDS)        เทคโนโลยีการรับส่งข้อมูลแบบไร้สายด้วยความเร็วสูง ซึ่งใช้สัญญาณไมโครเวฟในช่วงความถี่ระหว่าง 26 –                          
                                                                          29 GHz เป็นระบบสัญญาณไร้สายเชื่อมโยงแบบหนึ่งจุดต่อหลายๆ จุดที่มีระยะทางไกล                                           

                      Low Earth Orbit (LEO)                               วงโคจรระดับต่ำ ที่อยู่ห่างจากพื้นโลกประมาณ 200-2,000 กิโลเมตร ดาวเทียมที่อยู่ในวงโคจรนี้                                 
                                                                          สามารถโคจรรอบโลกได้ในเวลาประมาณหนึ่งชั่วโมงครึ่ง โดยต้องใช้ดาวเทียมอย่างน้อย 32 ดวง                                 
                                                                          จึงจะสามารถครอบคลุมพื้นที่ได้ทั่วโลก                                                                             

                      MCPC                                                ย่อมาจากคำว่า Multi-channel per carrier คือ ลักษณะของการส่งข้อมูล ที่มีการส่งข้อมูลหลายๆ ช่อง                         
                                                                          เข้าไปในสัญญาณตัวเดียวกัน เช่น เราสามารถส่งสัญญาณโทรทัศน์หลายๆ ช่อง                                                
                                                                          เข้าไปในสัญญาณดิจิตอลสัญญาณเดียว (carrier) เพื่อส่งขึ้นสู่ดาวเทียม                                                    

                      Medium Earth Orbit (MEO)                            วงโคจรระดับกลาง ที่อยู่เหนือวงโคจรระดับต่ำ (2,000 กิโลเมตร) และอยู่ต่ำกว่าวงโคจรค้างฟ้า (35,786                        
                                                                          กิโลเมตร) และต้องใช้ดาวเทียม 10-20 ดวง จึงจะสามารถครอบคลุมพื้นที่ได้ทั่วโลก                                          

                      Microwave                                           คลื่นแม่เหล็กไฟฟ้าที่มีความยาวคลื่นระหว่าง 1 มิลลิเมตร (300 GHz) ถึง 30 เซนติเมตร (ความถี่ 1 GHz)                        

                      Modulate                                            การแปลงสภาพของข้อมูลให้มีลักษณะที่เหมาะสมที่จะส่งเข้าไปยังช่องทางการ สื่อสาร เช่น                                       
                                                                          สัญญาณดิจิตอลจะต้องถูก modulate ให้มีลักษณะที่เหมาะสมก่อนที่จะส่งขึ้นสู่ดาวเทียม                                           

                      Multichannel multipoint distribution service (MMDS) เทคโนโลยีสื่อสารไร้สายที่ใช้สำหรับเครือข่ายความเร็วสูงทั่วไป                                                          
                                                                          เป็นอีกทางเลือกหนึ่งแทนการรับชมรายการโทรทัศน์ผ่านสายเคเบิล ซึ่งใช้ความถี่คลื่นไมโครเวฟตั้งแต่ 2 GHz                         
                                                                          – 3 GHz                                                                                                 

                      Point-to-Multipoint                                 วงจรดาวเทียมไทยคมที่เชื่อมโยงจุดหนึ่งเข้ากับจุดเชื่อมต่ออื่นๆ อีกหลายจุด                                                  

                      Point-to-Point                                      วงจรดาวเทียมไทยคมที่เชื่อมโยงแบบหนึ่งจุดต่อหนึ่งจุด                                                                 

                      Quarter TV                                          ระบบการแพร่กระจายสัญญาณที่มีคุณภาพประมาณร้อยละ 25 ของคุณภาพปกติส่วนใหญ่                                            
                                                                          ใช้ในการจัดฝึกอบรมภายในองค์กรต่างๆ                                                                           

                      Radio Frequency (RF)                                ความถี่ที่อยู่ระหว่าง 100 KHz และ 20 GHz                                                                       

                      Shaped Beam                                         สัญญาณดาวเทียมที่มีการปรับแต่งรูปร่างบริเวณของการฉายบนพื้นโลก                                                       
                                                                          เพื่อให้ครอบคลุมและเข้ากับลักษณะของภูมิประเทศนั้นๆ ซึ่งส่วนใหญ่แล้วพื้นที่การให้บริการมักจะเป็นบริเวณกว้าง                        
                                                                          เน้นการให้บริการในลักษณะการสื่อสารแบบสองทาง และเป็นบริเวณที่มีประชากรอาศัยอยู่น้อย                                     

                      Spot Beam                                           สัญญาณดาวเทียมที่มีความแรงของสัญญาณ ครอบคลุมพื้นที่ให้บริการที่จำกัด                                                    
                                                                          ซึ่งเมื่อมองจากดาวเทียมจะมีพื้นที่ให้บริการเป็นวงกลมแคบๆ หลายๆ วงเรียงติดกันในลักษณะรังผึ้ง                                 
                                                                          เป็นรูปแบบของสัญญาณที่ให้บริการในลักษณะการสื่อสารแบบสองทาง ในบริเวณที่มีประชากรอาศัยอยู่จำนวนมาก                         

                      Teleport                                            สถานีบริการภาคพื้นดินเพื่อใช้เป็นศูนย์ให้บริการที่ครบวงจรในการรับส่งสัญญาณโทรทัศน์และวิทยุผ่านดาวเทียม                          
                                                                          นอกจากนี้ยังให้บริการการเชื่อมต่อเครือข่าย และ                                                                    
                                                                          บริการอินเทอร์เน็ตคุณภาพสูงให้แก่ผู้รับบริการในท้องถิ่นห่างไกลอีกด้วย                                                     

                      Terminal                                            จุดสุดท้ายของเครือข่าย โดยในโครงการ IPSTAR หมายถึง โมเด็มของดาวเทียม (อุปกรณ์ภายใน)                               
                                                                          จานดาวเทียม และ สายเคเบิล (อุปกรณ์ภายนอก)                                                                   

                      Transponder                                         ทรานสพอนเดอร์เป็นอุปกรณ์อิเล็กทรอนิกส์ที่ติดอยู่ในตัวดาวเทียม ทำหน้าที่ใน                                                 
                                                                          การรับสัญญาณจากสถานีภาคพื้นดินผ่านจานสายอากาศและนำสัญญาณนั้นมาแปลงความถี่ให้ต่ำลง                                     
                                                                          และขยายสัญญาณให้มีกำลังแรงขึ้นเพื่อส่งสัญญาณกลับมาสู่สถานี รับสัญญาณปลายทางบนพื้นโลก โดย 2-3                              
                                                                          ทรานสพอนเดอร์ที่ครอบคลุมพื้นที่บริเวณเดียวกัน เรียกว่า “Beam” เช่น “India Beam”                                       
                                                                          หมายถึงทรานสพอนเดอร์ต่างๆ ที่มีพื้นที่ครอบคลุม ประเทศอินเดีย                                                         

                      Turnaround Service                                  การรับสัญญาณจากดาวเทียมดวงอื่นๆ เพื่อส่งสัญญาณนั้นขึ้นสู่ดาวเทียมไทยคม                                                  

                      Turnkey Service                                     การให้บริการแบบครบวงจร ที่ผู้ซื้อบริการสามารถนำไปใช้งานได้เลย                                                      

                      TTC & M                                             ย่อมาจากคำว่า Telemetry Telecommand and Monitoring เป็นระบบควบคุมการทำงานของดาวเทียม                         

                      Uplinking                                           การส่งสัญญาณขึ้นสู่ดาวเทียม                                                                                    

                      Very Small Aperture Terminal (VSAT)                 ระบบที่สามารถให้บริการได้ทั้งเสียง ข้อมูลและภาพ                                                                   
                                                                          โดยส่งและรับสัญญาณจากดาวเทียมซึ่งประกอบด้วยการส่งข้อมูลจากคอมพิวเตอร์และข้อมูลสื่อสารชนิดอื่นๆ                             
  ------------------- --------------------------------------------------- -------------------------------------------------------------------------------- ---------------------- ---------------------------

ข้อมูลสรุป (Executive Summary)

บริษัท ไทยคม จำกัด (มหาชน) (“บริษัทฯ” หรือ “THCOM”) เดิมชื่อบริษัท ชินแซทเทลไลท์ จำกัด
(มหาชน) ดำเนินธุรกิจทางด้านโทรคมนาคม (Telecommunications) ประกอบธุรกิจหลัก 4
ธุรกิจ ได้แก่

1. ธุรกิจบริการสื่อสารดาวเทียมและบริการที่เกี่ยวเนื่อง 

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัญญาดำเนินกิจการดาวเทียมสื่อสารภายในประเทศจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 ปัจจุบันบริษัทฯ
มีดาวเทียมที่ให้บริการแก่ลูกค้าทั้งสิ้นจำนวน 2 ดวง คือ ไทยคม 4 (ไอพีสตาร์) และ ไทยคม 5
โดยบริษัทฯ ได้ทำการปลดระวางดาวเทียมไทยคม 2 ออกจากวงโคจรค้างฟ้าเมื่อวันที่ 30 ตุลาคม
2553 หลังจากที่มีอายุการใช้งานสิ้นสุดลง

ธุรกิจการแพร่สัญญาณโทรทัศน์ (Broadcasting)
ยังคงเป็นธุรกิจหลักที่สร้างรายได้ให้กับอุตสาหกรรมการบริการให้เช่าช่องสัญญาณดาวเทียม
โดยบริษัทฯ ได้เน้นทำการตลาดโทรทัศน์ผ่านดาวเทียมทั้งในและต่างประเทศ
เป็นผลให้ธุรกิจการแพร่สัญญาณโทรทัศน์ผ่านดาวเทียมของบริษัทฯ เติบโตขึ้นอย่างมาก โดย ณ สิ้นปี
2553 มีจำนวนช่องโทรทัศน์ที่แพร่กระจายสัญญาณจากดาวเทียมไทยคมทั้งสิ้น 358 ช่อง เพิ่มขึ้น 27%
จาก 283 ช่อง ณ สิ้นปี 2552

ในปี 2553
ภาพรวมอุตสาหกรรมดาวเทียมในภูมิภาคเอเชีย-แปซิฟิกประสบกับภาวะขาดแคลนช่องสัญญาณดาวเทียมในย่านความถี่
Standard C-band และ Ku-band แม้ว่ายังคงมีปริมาณความต้องการที่เพิ่มขึ้น
ส่งผลให้ราคาตลาดของค่าใช้บริการเช่าช่องสัญญาณดาวเทียมในบางภูมิภาคเพิ่มสูงขึ้น
เช่นในภูมิภาคเอเชียใต้ อย่างไรก็ตาม
ธุรกิจบริการแพร่สัญญาณโทรทัศน์ยังคงเติบโตอย่างต่อเนื่องและกลายเป็นปัจจัยผลักดันทางธุรกิจที่สำคัญของผู้ประกอบการดาวเทียมในภูมิภาคเอเชีย-แปซิฟิก
ทั้งนี้มีการคาดว่านอกจากบริการแพร่สัญญาณโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) แล้ว บริการโทรทัศน์ความละเอียดสูง (High Definition
Television, HDTV) และบริการโทรทัศน์ระบบ 3 มิติ (3D Video Format)
จะเป็นปัจจัยสำคัญในการผลักดันการเติบโตของอุตสาหกรรมดาวเทียมในภูมิภาคเอเชีย-แปซิฟิกต่อไปในอีก
3-4 ปีข้างหน้า

ในปี 2553 สถานีควบคุมเครือข่ายภาคพื้นดินไอพีสตาร์แห่งใหม่ทั้งสองแห่งที่เดลฮี และมุมไบในประเทศอินเดียได้แล้วเสร็จและมีการดำเนินการอย่างเต็มประสิทธิภาพในปี 2553 เพิ่มเติมจากสถานีควบคุมเครือข่ายภาคพื้นดินไอพีสตาร์เดิมที่มีอยู่แล้ว 14 แห่งใน 11 ประเทศ ใน ออสเตรเลีย กัมพูชา จีน เมียนม่าร์ นิวซีแลนด์ ไทย ฟิลิปปินส์ มาเลเซีย เวียดนาม อินโดนีเซีย และญี่ปุ่น 

ในปี 2553 ที่ผ่านมา บริษัทฯ
ได้บรรลุความสำเร็จตามเป้าหมายในการขยายการให้บริการไอพีสตาร์
โดยสามารถเปิดให้บริการได้ในหลายประเทศภายใต้พื้นที่ให้บริการดาวเทียมไทยคม 4
เหลือเพียงประเทศไต้หวันและเกาหลี ซึ่งบริษัทฯ
คาดว่าจะทำการขยายการให้บริการไอพีสตาร์ในประเทศไต้หวันและเกาหลี ภายในต้นปี 2554

สำหรับปี 2554 นี้ บริษัทฯ ได้วางแผนและเตรียมกลยุทธ์ไว้หลากหลายเพื่อส่งเสริมธุรกิจไอพีสตาร์และพัฒนาการให้บริการในประเทศต่างๆ ซึ่งบริษัทฯ จะมุ่งเน้นไปที่การเพิ่มยอดขายของแบนด์วิดท์ โดยการเปิดให้ระบบและอุปกรณ์ของผู้ผลิตรายอื่น สามารถทำงานร่วมกับระบบไอพีสตาร์ได้ รวมไปถึงกลยุทธ์หลักที่แบ่งออกเป็น 5 กลุ่ม ซึ่งได้แก่ ตลาดผู้บริโภคบรอดแบนด์และการแพร่ภาพสัญญาณโทรทัศน์ผ่านเครือข่ายอินเทอร์เน็ต (IPTV) โครงการให้บริการเพื่อประโยชน์สาธารณะ (Universal Service Obligation: USO) การให้บริการผ่านเครือข่ายรัฐบาลและกลุ่มบริษัท (Government and Enterprise : Telco) การให้บริการเชื่อมต่อระบบโทรศัพท์เคลื่อนที่ (Mobile Backhaul) อุปกรณ์สถานีโทรศัพท์เคลื่อนที่ขนาดเล็ก (Femto cell) รวมถึงการส่งสัญญาณวิดีโอแบบดิจิตอล (DVB) (โปรดดูรายละเอียดในส่วนที่ 1 ข้อที่ 4 การประกอบธุรกิจของแต่ละสายผลิตภัณฑ์)

2. ธุรกิจโทรศัพท์

บริษัทฯ เป็นผู้ดำเนินธุรกิจโทรศัพท์ผ่านบริษัท เชนนิงตัน อินเวสเม้นท์ พีทีอี จำกัด
(“Shenington”) ซึ่งเป็นบริษัทที่ดำเนินธุรกิจประเภทการลงทุน (Holding Company)
โดยบริษัทฯ ถือหุ้นโดยตรงใน Shenington ในสัดส่วนร้อยละ 51 ปัจจุบัน Shenington ลงทุนใน
2 บริษัท ได้แก่

-   บริษัท ลาว เทเลคอมมิวนิเคชั่นส์ จำกัด (“LTC”)
    เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว
    (“สปป.ลาว”) โดย LTC ได้รับสิทธิในการดำเนินธุรกิจโทรคมนาคมในสปป.ลาวเป็นเวลา
    25 ปี สิ้นสุดปี 2564 ให้บริการโทรศัพท์เคลื่อนที่ (Digital Phone)
    โทรศัพท์โครงข่ายพื้นฐาน (Public Switched Telephone Network (PSTN))
    บริการโทรศัพท์พื้นฐานไร้สายระบบ CDMA-450 โทรศัพท์สาธารณะ (Public Phone)
    บริการโทรข้ามแดนอัตโนมัติ (International Roaming Service)
    บริการโทรศัพท์ต่างประเทศแบบ VOIP และบริการเสริม (Value added service)
    สำหรับโทรศัพท์เคลื่อนที่ โดยปัจจุบัน LTC มีส่วนแบ่งการตลาดมากกว่าร้อยละ 50 ซึ่งสูงสุด
    ในสปป.ลาว

  ในปัจจุบัน สปป.ลาวมีจำนวนผู้ใช้บริการโทรศัพท์ประมาณ 3.3 ล้านคน โดยในปี 2553 LTC
  มีอัตราการเติบโตของจำนวนผู้ใช้โทรศัพท์ประมาณร้อยละ 37 จากปีที่แล้ว โดยมากกว่าร้อยละ
  99 ของลูกค้าโทรศัพท์เคลื่อนที่ทั้งหมดเป็นลูกค้าในระบบ Prepaid

-   บริษัท เอ็มโฟน จำกัด (“Mfone”) (เดิมชื่อบริษัท กัมพูชา ชินวัตร จำกัด (“CamShin”))
    ได้รับสิทธิในการดำเนินกิจการโทรศัพท์ในประเทศกัมพูชาเป็นเวลา 35 ปี สิ้นสุดปี 2571
    Mfone ให้บริการโทรศัพท์เคลื่อนที่ ภายใต้ระบบ Digital Phone Services GSM
    900MHz และ GSM 1800 MHz และ UMTS หรือ 3G 2100 MHz
    โทรศัพท์พื้นฐานภายใต้ระบบ CDMA 450 บริการโทรศัพท์ต่างประเทศแบบ VOIP
    และบริการอินเทอร์เน็ต โดยปัจจุบัน Mfone มีส่วนแบ่งตลาดเป็นอันดับ 3 ของตลาด

  เนื่องจากระบบโทรศัพท์พื้นฐานของประเทศกัมพูชายังไม่ได้รับการพัฒนามากนัก
  ประเทศกัมพูชาจึงมีจำนวนผู้ใช้โทรศัพท์เคลื่อนที่สูงถึงร้อยละ 97 จากจำนวนผู้ใช้โทรศัพท์ทั้งหมด
  โดยมากกว่าร้อยละ 99 ของลูกค้าโทรศัพท์เคลื่อนที่ทั้งหมดเป็นลูกค้าในระบบ Prepaid

3. ธุรกิจอินเทอร์เน็ตและสื่อ

บริษัทฯ เป็นผู้ดำเนินธุรกิจอินเทอร์เน็ตและสื่อผ่านบริษัทย่อย/บริษัทร่วม/กิจการร่วมค้า ของบริษัทฯ
ทั้งสิ้น 7 แห่ง ได้แก่ 1) บริษัท ซีเอส ล็อกซอินโฟ จํากัด (มหาชน) (“CSL”)
เป็นผู้ให้บริการอินเตอร์เน็ตภายใต้ชื่อ ซีเอส ล็อกซอินโฟ (CS LoxInfo)
เพื่อให้บริการเครือข่ายอินเตอร์เน็ตในเชิงพาณิชย์ ด้วยเครือข่ายทั้งภาคพื้นดินและผ่านดาวเทียม
(ดูรายละเอียดเพิ่มเติมจาก แบบแสดงรายงานข้อมูลประจำปี 2553 ของ ซีเอส ล็อกซอินโฟ
ซึ่งสามารถดาวน์โหลดได้ที่ www.sec.or.th) 2) บริษัท เอ็มโฟน จำกัด
ให้บริการอินเทอร์เน็ตในประเทศกัมพูชา 3) บริษัท ลาว เทลเลคอมมิวนิเคชั่นส์ จำกัด
ให้บริการอินเทอร์เน็ตในสปป.ลาว 4) บริษัท ดีทีวี เซอร์วิส จำกัด
ให้บริการจำหน่ายอุปกรณ์จานรับสัญญานดาวเทียม บริการพัฒนาเว็บไซต์
บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร (System
Integration) และบริการ Platform 5) บริษัท เอดี เวนเจอร์ จำกัด
ให้บริการข้อมูลข่าวสารและสาระความบันเทิงผ่านระบบโทรศัพท์เคลื่อนที่
และให้บริการพัฒนาโปรแกรมที่ใช้งานบนอินเทอร์เน็ต 6) บริษัท เอ็นทียู (ประเทศไทย) จำกัด
ให้บริการการประชุม อบรม/สัมมนาทางไกลผ่านดาวเทียม และ 7) บริษัท แคมโบเดียน ดีทีวี
เน็ตเวิร์ค จำกัด ให้บริการจำหน่ายอุปกรณ์จานรับสัญญานดาวเทียม

4. ธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

บริษัทฯ เป็นผู้ดำเนินธุรกิจบริการจัดพิมพ์และเผยแพร่สมุดโทรศัพท์ผ่านบริษัทร่วมคือ บริษัท
เทเลอินโฟ มีเดีย จำกัด (“TMC”) ซึ่งถือหุ้นทั้งหมดโดย CSL นอกจากนี้ บริษัทฯ
ให้บริการรับจ้างลงโฆษณาย่อยหรือคลาสสิฟายด์สในสื่อสิ่งพิมพ์ต่างๆ ผ่านบริษัทร่วมคือ บริษัท วัฏฏะ
คลาสสิฟายด์ส จำกัด (“Watta”) ซึ่ง CSL ถือหุ้นร้อยละ 60 โดยบริษัทฯ
รับรู้รายได้จากธุรกิจบริการจัดพิมพ์และเผยแพร่สมุดโทรศัพท์และสิ่งพิมพ์ประเภทโฆษณาย่อยด้วยวิธีส่วนได้เสีย

ธุรกิจโทรคมนาคมเป็นธุรกิจที่ใช้เงินลงทุนสูง และมีความเสี่ยงในการดำเนินธุรกิจในหลายด้าน เช่น
ความเสี่ยงในด้านเทคโนโลยีและการปฏิบัติงาน ความเสี่ยงในการประกอบธุรกิจ
ความเสี่ยงอันเกี่ยวข้องกับการเงิน และความเสี่ยงด้านการบริหารและการจัดการ
ซึ่งรายละเอียดของความเสี่ยงได้เปิดเผยอยู่ในหัวข้อปัจจัยความเสี่ยงแล้ว

ในปี 2553 บริษัท ทริสเรทติ้ง จำกัด ได้ทบทวนการจัดอันดับเครดิตองค์กรและหุ้นกู้ไทยคม ที่ระดับ
“BBB+” ด้วยแนวโน้ม “Stable” หรือ “คงที่
ซึ่งเป็นผลสืบเนื่องจากกระแสเงินสดที่สม่ำเสมอในธุรกิจดาวเทียม

ในปี 2553 บริษัทฯ มีรายได้จากการขายและบริการทั้งสิ้น 6,700 ล้านบาท ลดลง 488 ล้านบาท
หรือ 6.8% จาก 7,188 ล้านบาท ในปี 2552 จากรายได้ที่ลดลงของธุรกิจโทรศัพท์
เนื่องจากการแข่งขันที่เพิ่มสูงขึ้น
และการปรับตัวแข็งค่าขึ้นของเงินบาทที่ส่งผลกระทบทำให้รายได้จากธุรกิจโทรศัพท์ลดลง
ในขณะที่รายได้จากธุรกิจดาวเทียมและเกี่ยวเนื่อง และธุรกิจอินเทอร์เน็ตและสื่อมีรายได้เพิ่มขึ้น
โดยรายได้จากธุรกิจดาวเทียมเพิ่มขึ้นจากรายได้การให้บริการดาวเทียมไทยคม 4 (ไอพีสตาร์)
เนื่องจากมีปริมาณการใช้งานแบนด์วิดท์ที่เพิ่มขึ้นในประเทศญี่ปุ่น อินเดีย ออสเตรเลีย และนิวซีแลนด์
และบริษัทฯ
มีรายได้จากการให้บริการอินเทอร์เน็ตและสื่อเพิ่มขึ้นจากยอดจำหน่ายจานดีทีวีที่เพิ่มสูงขึ้น

ในปี 2553 บริษัทฯ มีผลขาดทุนจากการดำเนินงานทั้งสิ้น 611 ล้านบาท มีกำไรก่อนดอกเบี้ยจ่าย
ภาษี และค่าเสื่อมราคา 1,976 ล้านบาท และมีขาดทุนจากอัตราแลกเปลี่ยนจำนวน 90
ล้านบาท(ส่วนใหญ่เป็นขาดทุนที่ยังไม่ได้เกิดขึ้นจริง) ทำให้ในปีนี้บริษัทฯ ขาดทุนสุทธิ 789 ล้านบาท
โดยในปี 2553 บริษัทฯ จ่ายผลประโยชน์ตอบแทนแก่ภาครัฐในรูปของส่วนแบ่งรายได้จำนวนทั้งสิ้น
494 ล้านบาท และชำระภาษีจ่ายจำนวน 180 ล้านบาท

ณ วันที่ 31 ธันวาคม 2553 บริษัทฯ มีทุนจดทะเบียน 5,660,411,500 บาท ทุนชำระแล้ว
5,479,687,700 บาท (มูลค่าที่ตราไว้หุ้นละ 5 บาท) และมี บมจ. ชินคอร์ปอเรชั่น (“SHIN”)
เป็นผู้ถือหุ้นรายใหญ่โดยมีสัดส่วนการถือหุ้นรวมร้อยละ 41.14 (โปรดดูรายละเอียดในส่วนที่ 1 ข้อที่
11 ฐานะการเงินและผลการดำเนินงาน)